Author: Owner
Last saved by: Goran Stojic

TON NIŠ U GRADSKOJ KUĆI ODRŽAO PREZENTACIJU RADA U 2017. I PLANOVE  ZA 2018.GODINU

           Niš postaje sve privlačnija turistička destinacija

*Turizam čini temelj za razvoj svih ostalih delatnosti, odličan je stimulans za ekonomski i privredni  razvoj našeg grada, a kao dokaz  može se uzeti činjenica da procenjeni prihodi po osnovu prosečne turističke potrošnje u gradu za 2017.godinu ukupno iznose više id 1,6 milijardi dinara, kaže gradonačelnik Niša, Darko Bulatović
*Turizam je za poslednje četiri godine u Nišu  zabeležio rast od 70 odsto u odnosu na period pre toga i sada se nalazimo,  u kategoriji gradskih destinacija, odmah iza Beograda i Novog Sada kao treći centar, kaže Uroš Parlić, direktor TON-a

        Turizam je za poslednje četiri godine u Nišu  zabeležio rast od 70 odsto u odnosu na period pre toga i sada se nalazimo,  u kategoriji gradskih destinacija, odmah iza Beograda i Novog Sada kao treći centar, istako je uroš Parlić, direktor Turističe organizacije Niš na jučerašnjoj prezentaciji rada TON-a u 2017. i predstavljanju planova za 2018.godinu. Prezentaciji je prisustvovao i gradonačelnik Niša, Darko Bulatović sa svojim saradnicima, kao i mnogi turistički poslenici. Prema rečima gradonačelnika Bulatovića, pozitivan trend porasta turista  koji se broji desetinama procenata, ukazuje  da grad u saradnji sa Turističkom organizacijom odlično prepoznaje značaj turizma i turističke privrede kao temelj za ukupan privredni rast grada. 
        „Turizam čini temelj za razvoj svih ostalih delatnosti, odličan je stimulans za ekonomski i privredni  razvoj našeg grada. Kao dokaz  može se uzeti činjenica da procenjeni prihodi po osnovu prosečne turističke potrošnje u gradu za 2017.godinu ukupno iznose više id 1,6 milijardi dinara“, istakao je gradonačelnik Niša. „Kulturno istorijski spomenici i prirodne lepote Niša i okoline su naš ogromni potencijal i naša najveća prednost koju želimo da iskoristimo na najbolji način za valorizaciju naših potencijala, u svrhu razvoja našeg grada“.
           On je dodao da, kada se radi o jednom tako važnom sektoru kao što je turizam, grad Niš vodi odgovornu i planski organizovanu politiku. Pozitivan trend porasta turista  koji se broji desetinama procenata ukazuje  da grad u saradnji sa Turističkom organizacijom odlično prepoznaje značaj turizma i turističke privrede. Prema podacima Republičkog zavoda za statistiku, u Nišu je u periodu od januara do decembra 2017. došlo do povećanja ukupnog broja turista za 26 odsto u odnosu na godinu ranije. Broj domaćih turista je povećan za 16 odsto, a stranih za 34 procenta. Podaci turističkog prometa u 2018. godini, od januara do maja, pokazuju da je došlo do ukupnog povećanja za 20 procenata u odnosu na 2017.godinu.Broj domaćih turista je povećan za 17 odsto, a stranih za 25 procenata.
           „Na povećanje broja turista koje sada beležimo u velikoj meri je uticala i promocija Niša kao turističke destinacije, dodao je Uroš Pralić. „To radimo već tri godine u kontinuitetu  i fokusirali smo se na zemlje u okruženju, to su pre svega Grčka i Bugarska, a  sada se okrećemo i Slovačkoj  i Nemačkoj. Radićemo i promociju za Švedsku. Bićemo prisustni svuda gde smatramo da postoji interesovanje  za Niš i za posetu Nišu. Želimo da pokažemo šta sve Niš nudi. Promovićemo grad i uz pomoć turističkih časopisa, naši česti gosti su i blogeri, strani snimatelji  rade filmove u Nišu i o Nišu, što sve u velikoj meri utiče na promociju grada“, objašnjava Uroš Parlić.
       Najomiljenije destinacije za turiste u gradu, prema analizama TON-a, su Crveni krst, Medijana koja se trenutno radi, Tvrđava i Kopitareva ulica, kao i pešačka zona.  Prosični turista u Nišu je muškarac između 25 i 34 godine. Čak 20 odsto turista se posle prve posete vraća u Niš i to i do četiri i više puta. Zadovoljni su destinacijom , ali i smeštajom, cenama, uslugom.
        „Prema analizama koje smo dobili od posetioca i na osnovu njihovih ocena  prešli smo broj četiri od maksimalne ocene pet za gradsku destinaciju“, dodaje Uroš Parlić. Po njemu, turizam i dalje ide uzlaznom linijom, a u tome veliku pomoć očekuje i od grada.
        „Grad bi morao pod hitno da razmišlja o izgradnji kongresnog centra jer bi to uticalo na povećanje broja turista i razvoj kongresnog turizma,  dati upravljača Tvrđavi u centru grada i da se nastavi sa ulaganjem u infrastrukturne objekte za bolji prihvat turista. Tvrđava zahteva sanaciju i otvaranje novih sadržaja, gradu su potrebna i nova parking mesta, posebno ona za autobuse. Uvešćemo i signalizaciju na dvojezičnim tablama, u planu je uvođenje  vaj- faj zona koje su jedna od najvećih potreba turista.Ne odustaje se ni od  turističkog autobusa koji će pokriti dve gradske zone sa kartama za jedan,  tri  i sedam dana, a biće i kartica sa određenom količinom interneta koje ćemo raditi  u saradnji sa Telekomom“, novine su koje Parlić najavljuje.
           Povećan broj turista u gradu je značajan i za obične građane. Dobiće veće mogućnosti da nađu posao u nekom od turističkih segmenata , mogu da prodaju neke svoje usluge, da prodaju proizvode koje rade, suvenire u slično. Turizam, inače, utiče i na opšti ekonomski razvoj. 
                                   V.Petrović
LEG:RAZVOJ TURIZMA POKREĆE RAZVOJ DRUGIH GRANA PRIVREDE,RAZVOJ GRADA:gradonačelnik Bulatović
LEG:IZ GODINE U GODINU SVE VEĆI BROJ GOSTIJU U NIŠU:promocija turističkih potencijala u gradskoj kući
LEG:REZULTATI ZA ČETIRI GODINE PREVAZILAZE OČEKIVANO:Darko Bulatović i Uroš Parlić

(Projekat „Nišlije se uključuju u odlučivanje“ sufinansiran iz budžeta grada Niša)